X-Men 2

X-Men 2 (originaltittel X2, også markedsført under navnet X2: X-Men United) var en amerikansk superhelt-film fra 2003. Filmen ble regissert av Bryan Singer, og manus ble skrevet av Michael Dougherty, Dan Harris og David Hayter. Filmen er basert på superhelt-teamet X-Men fra Marvel Comics. Filmen er oppfølgeren til X-Men (fra 2000) og en rollebesetning som inkluderer Patrick Stewart, Hugh Jackman, Ian McKellen, Halle Berry og James Marsden. Handlingen tar utgangspunkt i oberst William Stryker som ønsker å angripe professor Xaviers skole for å bygge hans egen versjon av Xaviers datamaskin Cerebro som kan spore opp mutanter, for å ødelegge enhver mutant, og «redde» menneskeheten fra dem. Utviklingen av denne oppfølgeren begynte kort tid etter at den første filmen ble publisert i 2000. Filmen ble publisert i USA den 2. mai 2003 av 20th Century Fox. En ny oppfølger, X-Men: The Last Stand, ble publisert i USA den 26. mai 2006.

Handlingsreferat 
I Det hvite hus blir USAs president angrepet av den hjernevaskede teleport-mutanten Nightcrawler. I mellomtiden utforsker Logan en forlatt militær installasjon ved Alkali Lake i Alberta i håp om å oppdage ledetråder til hans fortid, men han finner ingenting. Jean Gray har problemer med å konsentrere seg, ettersom kreftene hennes blir stadig vanskeligere for henne å kontrollere. Senere går Logan tilbake til professor Xaviers skole for mutanter, og Xavier sporer opp Nightcrawler ved hjelp av Cerebro. Xavier og Cyclops stiller spørsmål til den fengslede Magneto om angrepet, mens X-Men Storm og Jean Gray henter Nightcrawler. En militær-forsker, oberst William Stryker, får godkjenning fra USAs president og får godkjenning for å undersøke Xaviers herskapshus for deres bånd til mutanter, i kjølvannet av det nylige angrepet mot presidenten. Stryker og hans håndlangere invaderer skolen, og de bortfører enkelte av studentene. Colossus fører de resterende studentene i sikkerhet, samtidig som Logan, Rogue, Iceman og Pyro stikker av. Strykers assistent Yuriko Oyama kidnapper Cyclops og Xavier. Under angrepet blir Stryker konfrontert av Logan, som henvender seg til ham som Wolverine og ser ut til å vite noe om fortiden hans.

Den formskiftende Mystique får informasjon om Magneto, og hjelper ham med å rømme fra fengsel. Logan, Rogue, Iceman og Pyro besøker Icemans foreldre i Boston, og møter Storm, Jean og Nightcrawler. X-Jet blir angrepet av jagerfly, og blir skutt ned. Men Magneto klarer å redde dem fra å krasje. Magneto forklarer at Stryker har bygget en ny Cerebro for å drepe alle mutanter over hele planeten. Strykers sønn, Jason, er en mutant med tankekontrollerende krefter, som Stryker ønsker å bruke til planene deres. Stryker hadde tidligere brukt Jasons krefter for å orkestrere Nightcrawlers angrep mot presidenten for å få godkjenning til å invadere Xaviers herregård. Jean leser Nightcrawlers tanker, og oppdager at Strykers hovedkvarter ligger under bakken i en demning i nærheten av Alkali Lake.

Forkledd som Logan, infiltrerer Mystique basen til Stryker. Hun slipper resten av mutantene inn. Magneto og Mystique forsøker å deaktivere Cerebro før den hjernevaskede Xavier kan aktivere maskinen. Storm og Nightcrawler redder de fangede studentene, og Jean kjemper mot tanke-kontrollerte Kyklop. Deres kamp skader demningen, som begynner å sprekke. Logan slåss mot Yuriko, og jager Stryker til et helikopter og lenker ham til helikopterets hjul. X-Men forsøker å flykte, men X-Jet sliter med å fly når alt vannet styrter mot dem. X-Men gir alle Strykers dokumenter til presidenten, og Xavier forteller at alle mennesker og mutanter må samarbeide for å lage fred.

Rolleliste 

 Patrick Stewart som Charles Xavier / Professor X: En mektig telepatisk mutant, som grunnla en skole for yngre mutanter. Xavier er en pasifist som ønsker at mennesker og mutanter mutants kan leve sammen i harmoni. 
 Hugh Jackman som Logan / Wolverine: En mystisk mutant som sliter med amnesia, som husker lite fra sitt tidligere liv. 
 Ian McKellen som Erik Lehnsherr / Magneto: en alliert av Xavier. Han tror mutanter er bedre enn vanlige mennesker, og at en krig er underveis mellom mutanter og mennesker. Han sitter i fengsel etter den tidligere film, og blir utnyttet av William Stryker for informasjon om Cerebro ved Xavier Institute.
 Halle Berry som Ororo Munroe / Storm: En afrikansk mutant, som kan kontrollere været, er lærer ved Xavier's skole.
 Famke Janssen som Dr. Jean Grey: En lærer ved Xaviers skole, som har romantiske følelser for Wolverine.
 James Marsden som Scott Summers / Cyclops: Lederen for X-Men, og lærer ved Xaviers Institute.
 Rebecca Romijn-Stamos som Raven Darkhölme / Mystique: Magneto's formskiftende håndlanger.
 Brian Cox som oberst William Stryker: En militær forsker som ønsker omfattende folkemord mot alle mutanter.
 Alan Cumming som Kurt Wagner / Nightcrawler: En tysk mutant som ble utnyttet av Stryker i forsøk på å myrde USAs president for å kvitte seg med X-Men.
 Bruce Davison som Senator Robert Kelly.
 Anna Paquin som Marie / Rogue: En ung jente som også er mutant.
 Shawn Ashmore som Bobby Drake / Iceman: Rogues kjæreste. Han kan fryse objekter, og skape is.
 Aaron Stanford som John Allerdyce / Pyro: Venn av Bobby and Rogue. En mutant som kan skape ild.
 Kelly Hu som Yuriko Oyama / Deathstrike: En kvinnelig mutant som ble kontrollert av Stryker. 
 Daniel Cudmore som Peter Rasputin / Colossus: En mutant som kan gjøre sin egen kropp til metall.

Referanser

Eksterne lenker 
 
 

Filmer fra 2003
Superheltfilmer fra USA
Actionfilmer fra USA
Science fiction-filmer fra USA
Filmer basert på Marvel Comics
Engelskspråklige filmer